作者:宮天挺
標題:死生交范張雞黍・隔尾
內容:我待學逾垣的段於木非為忄敞，垂釣的嚴子陵不是呆，枉了您個開閣公孫弘到茅舍。(第五倫雲)傳說板築高宗封為太宰，豈非古今盛事？(正末唱)量小生才不及傅說，(第五倫雲)據賢士之才，斷不在蒯徹之下。(正末唱)辯不及蒯徹。(第五倫雲)賢士，老夫此一來專是徵聘賢士為官。(正末唱)我只怕進退無名，著人做笑話兒說。